ການປະກອບພິທີສົ່ງສະການນາຍທະຫານຂັ້ນສູງ ທີ່ປາກີສຖານ
ຂ່າວອື່ນໆ: ອົງການ OSCE ສະແດງຄວາມຍິນດີ ນຳຂໍ້ຕົກ ລົງລະຫວ່າງອາກເມເນັຍແລະ ເທີກກີ; ນາຍົກຣັຖມຸນຕີ ອີສ ຣາແອນ ພົບປະກັບທູດພິເສດສະຫະຣັດໃນວັນອາທິດ
ການປະກອບພິທີສົ່ງສະການຕ່າງໆໄດ້ມີຂຶ້ນໃນວັນອາທິດມື້ນີ້ສຳລັບນາຍທະຫານຂັ້ນສູງຂອງກອງທັບປາກີສຖານ 2 ທ່ານທ່ີໄດ້ເສັຍຊີວິດເວລາພວກຫົວຮຸນແຮງຈຸນຶ່ງທຳການ ໂຈມຕີກອງບັນຊາການທະຫານແຫ່ງນຶ່ງໃນເມືອງ Rawalpidi ໃກ້ໆກັບນະຄອນຫລວງອີສລາມາບັດ ນັ້ນ ພວກມືປືນຈຸນຶ່ງທ່ີໃສ່ເຄື່ອງນຸ່ງທະຫານປອມໄດ້ພາກັນທຳການໂຈມຕີກອງບັນຊາການດັ່ງກ່າວໃນວັນເສົາວານນີ້ ເຮັດໃຫ້ທະຫານ 6 ຄົນເສັຍຊີວິດໄປໃນລະຫວ່າງການຍິງຕໍ່ສູ້ກັນຢູ່ທາງເຂົ້າກອງບັນຊາການນັ້ນ ແລະພວກມືປືນກໍໄດ້ຕາຍໄປ 5 ຄົນເຊ່ນກັນ ແລະມືປືນອີກ2 ຄົນໄດ້ຖືກຈັບກຸມ ແຕ່ພວກມືປືນຫລາຍ ຄົນໄດ້ເອົາໂຕຫລົບໜີໄປແລ້ວພາກັນໄປຈັບເອົາຜູ້ຄົນຫລາຍຄົນເປັນໂຕປະກັນ ຢູ່ໃນອາຄານແຫ່ງນຶ່ງຢູ່ໃກ້ໆກັນນັ້ນ ກອງທັບປາກີສຖານກ່າວໃນວັນອາທິດມື້ນີ້ວ່າ ພວກໜ່ວຍກ້າຕາຍຈຸນຶ່ງຂອງຣັຖບານໄດ້ບຸກຖລົ່ມເຂົ້າໄປໃນອາຄານຫລັງຂຶ່ງໃນຕອນເຊົ້າມືດແລະໄດ້ປ່ອຍພວກໂຕປະກັນ39 ຄົນທ່ີພວກຫົວຮຸນແຮງຈັບເປັນ ໂຕປະກັນໃນຕອນເຊົ້າວັນເສົາວານນີ້ ນາຍພົນຕີ Athar Abbas ໂຄສົກປະຈຳກອງທັບປາກີສຖານກ່າວວ່າພວກໂຕປະກັນ 3 ຄົນໄດ້ເສັຍຊີວິດເຊັ່ນກັນໃນລະຫວ່າງທ່ີພວກໜ່ວຍກ້າຕາຍ ຂອງຣັຖບານບຸກເຂົ້າໄປຊ່ອຍກູ້ຊີວິດຂອງເຂົາເຈົ້າ ພ້ອມກັບພວກມືປືນຫົວຮຸນແຮງ 4 ຄົນແລະທະຫານຣັຖບານອີກ2 ຄົນ ພວກຫົວຮຸນແຮງອີກ 1 ຄົນໄດ້ຮັບບາດເຈັບແລະຖືກຈັບ ກຸມ ຍັງບໍ່ທັນມີກຸ່ມໃດອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ແຕ່ບັນດາຜູ້ນຳປາກີສຖານຖິ້ມໂທດການໂຈມຕີໃນວັນເສົາວານນີ້ໃສ່ກຸ່ມຕາລີບັນ ແລະໃຫ້ຄຳໝັ້ນສັນຍາວ່າຈະ ລີ້ມທຳການກວາດລ້າງຄັ້ງໃໝ່ພວກຫົວຮຸນແຮງໃນເຂດຊົນເຜົ່າWaziristan ໃຕ້ນັ້ນ ປະເທດເທີກີ ແລະອາເມເນຍ ໄດ້ລົງນາມໃນຂໍ້ຕົກລົງກັນສະບັບນຶ່ງ ເພື່ອສ້າງສາຍສຳພັນແບບປົກກະຕິກັນຫລັງຈາກສູ້ລົບປະຫັດປະຫານ ກັນມາໄດ້ນຶ່ງສັດຕະວັດ ເຖິງແມ່ນມີບັນຫາຂັດແຍ່ງກັນເລັກນ້ອຍ ໃນ ນາທີສຸດທ້າຍທີ່ເກືອບເຮັດໃຫ້ການຕົກລົງກັນ ນີ້ລົ້ມແຫລວໄປກໍຕາມ ຄວາມແຕກຕ່າງກັນຢ່າງແຂງແຮງລະຫວ່າງບັນດາປະເທດເພື່ອນບ້ານ ທີ່ເລີ່ມຕົ້ນມາຈາກການສັງຫານໝູ່ຊາວອາກເມເນັຍ ໂດຍພວກກຸ່ມກຳລັງ Ottoman ຂອງເທີກກີ ໃນລະວ່າງແລະຫລັງຈາກສົງຄາມໂລກຄັ້ງທີ່ນຶ່ງ ບັນດາເຈົ້າໜ້າທີ່ອີສຣາແອນກ່າວວ່າ ນາຍົກຣັຖມຸນຕີ Benjamin Netanyahu ຈະພົບປະກັບທ່ານ George Mitchell ທູດພິເສດວ່າ ດ້ວຍບັນຫາໃນພາກຕາເວັນອອກຂອງສະຫະຣັດເປັນເທື່ອທີສອງໃນເວລາ 3 ມື້ຜ່ານມານີ້ ຫ້ອງການ ຂອງທ່ານເນທັນຢາຮູ ກ່າວວ່າ ການພົບປະກັນດັ່ງກ່າວຈະມີຂຶ້ນໃນວັນອາທິດມື້ນີ້ທ່ີນະຄອນ Jerusalem ໃນວັນສຸກຜ່ານມານີ້ ທ່ານ Mitchell ໄດ້ພົບປະກັບນາຍົກຣັຖມຸນຕີຂອງອີສຣາແອນທ່ີນະ ຄອນ Jerusalem ແລະພົບປະກັບປະທານາທິບໍດີ Mahmoud Abbas ແຫ່ງປາເລສໄຕນ໌ໃນເມືອງ Ramallah ໃນຝັ່ງ ຕາເວັນຕົກຂອງແມ່ນ້ຳຈໍແດນ ຫ້ອງການຂອງທ່ານເນທັນຢາຮູ ກ່າວວ່າ ການພົບປະຫາລືກັນ ໄດ້ດຳເນີນໄປໃນທາງເສີມສ້າງ ແລະໃນຂະນະດຽວກັນ ມີການອ້າງຄຳເວົ້າຂອງທ່ານ Abbas ວ່າ ໄດ້ເນ້ນເຖິງຄຳຮຽກ ຮ້ອງຂອງທ່ານຄືນອີກເພື່ອໃຫ້ອີສຣາແອນຢຸດການກໍ່ສ້າງບ້ານເຮືອນຂຶ້ນໃນຂົງເຂດດັ່ງກ່າວຢ່າງສິ້ນເຊີງ ທ່ານ Mitchell ກຳລັງຊຸກຍູ້ໃຫ້ມີການພົບປະເຈຣະຈາກັນຕື່ມອີກລະຫວ່າງສອງຝ່າຍ ທ່ານໄດ້ເຊື້ອເຊີນໃຫ້ ພວກຜູ້ນຳທັງສອງສົ່ງຜູ້ຕາງໜ້າຂອງພວກຕົນໄປຍັງກຸງວໍຊິງຕັນເພື່ອສືບຕ່ໍທຳການ ໂອ້ລົມສົນທະນາກັນ ໃນຄວາມພະຍາຍາມເພື່ອຮືຟື້ນການດຳເນີນສັນຕິພາບໃນພາກຕາເວັນອອກກາງຄືນອີກນັ້ນ ລັດຖະມົນຕຣີຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ທົ່ວທັງໂລກແມ່ນຈະບໍ່ລໍຄອຍຢ່າງບໍ່ມີກຳໜົດ ເພື່ອໃຫ້ອີຣ່ານ ປະຕິບັດຕາມພັນທະຂອງລະຫວ່າງຊາດ ກ່ຽວກັບໂຄງການນີວເຄລຍ ຂອງຕົນນັ້ນທ່ານນາງ ໄດ້ກ່າວເຖິງເລຶ່ອງນີ້ຫລັງຈາກກອງປະຊຸມ ເມື່ອວັນອາທິດມື້ນີ້ ກັບລັດຖະມົນຕຣີຕ່າງປະເທດອັງກິດ ທ່ານ David Miliband ທີ່ກຸງ ລອນດອນ ທ່ານ ມິລິແບນ ກ່າວວ່າ ອິຣ່ານ ແມ່ນຈະບໍ່ມີໂອກາດທີ່ດີໄປກວ່ານີ້ ເພື່ອສ້າງສາຍສຳພັນແບບປົກກະຕິກັບປະເທດອື່ນໆໃນທົ່ວໂລກ ກອງປະຊຸມໄດ້ຈັດຂື້ນ ມື້ນຶ່ງຫລັງຈາກທີ່ອີຣ່ານກ່າວວ່າ ຕົນຈະຫລໍ່ ຫລອມທາດຢູເຣນຽມເອົາເອງ ຖ້າຫາກວ່າການເຈລະຈາກັບບັນດາ ປະເທດມະຫາອຳນາດເພື່ອໃຫ້ເຊື້ອໄຟນີວເຄລຍແກ່ຕົນລົ້ມລະລາຍ ລົງນັ້ນ ພວກຜູ້ນຳອີຣ່ານໄດ້ຕົກລົງທີ່ຈະພົບປະກັບພວກເຈົ້າໜ້າທີ່ສະຫະລັດ ຝລັ່ງ ຣັສເຊຍ ແລະອົງການສະຫະປະຊາຊາດ ເພື່ອຊອກຫາວິທີວາງ ແຜນການເພື່ອຫລໍ່ຫລອມທາດຢູເຣນຽມຢູ່ໃນຕ່າງປະເທດ ການເຈລະຈາກັນດັ່ງກ່າວນີ້ ໄດ້ກຳໜົດໃສ່ໃນວັນທີ່ 19 ເດືອນຕຸລານີ້ ທີ່ກຸງວຽນນາ ປະເທດອອສເຕຣຍ ທາດຢູເຣນຽມແມ່ນຈະຖືກຫລໍ່ຫລອມໃຫ້ຢູ່ໃນລະດັບຕ່ຳທີ່ຕ້ອງການໃຊ້ສຳຫລັບການສຶກສາຄົ້ນຄວ້າ ແລະພະລັງງານ ຊຶ່ງອີຣ່ານກ່າວ ວ່າຕົນມີວັດຖຸປະສົງສະເພາະແຕ່ເລຶ່ອງນີ້ເທົ່ານັ້ນ ການຫລໍຫລອມທາດຢູເຣນຽມຈະຕ້ອງຢູ່ໃນລະດັບສູງຫລາຍຂື້ນກວ່ານີ້ ຖ້າຫາກຈະໃຊ້ເພື່ອສ້າງອາວຸດນີວເຄລຍນັ້ນ ປະຊາຊົນຈຳນວນຫລາຍກວ່າ 1 ພັນຄົນພາກັນທຳການປະທ້ວງຢູ່ ຕາມຖນົນຫົນທາງສາຍຕ່າງໆໃນອິຣັກໃນວັນເສົາວານນີ້ເພື່ອຮຽກຮ້ອງໃຫ້ມີລະບົບການປ່ອນບັດ ເລືອກຕັ້ງທ່ີເປີດເຜີຍໃນການເລືອກຕັ້ງເອົາສະມາສິກຣັຖສະພາທ່ີຈະມາເຖິງນີ້ ການປະທ້ວງໃນນະຄອນຫລວງ ກຸງແບກແດ໊ດ ທ່ີເມືອງ Kirkuk ໃນພາກເໜືອ ແລະເມືອງທ່າກຳປັ່ນ Basra ໃນ ພາກໃຕ້ຂອງປະເທດ ມີ ຂຶ້ນຫລັງຈາກມີການຮຽກຮ້ອງດັ່ງກ່າວຂຶ້ນໂດຍ Grand Ayatollah Ali-al-Sistani ຫົວໜ້ານັກບວດມຸສລິມນິກາຍ Shi’ite ຂອງອິຣັກ ນັ້ນ ຣັຖສະພາຂອງອິຣັກໄດ້ທຳການພິຈາຣະນາຮັບຜ່ານ ລະບົບການປ່ອນ ບັດເລືອກຕັ້ງແບບລັບໃນການເລືອກຕັ້ງທ່ີຈະມີຂຶ້ນໃນວັນທີ 16 ເດືອນມັງກອນປີໜ້ານີ້ທ່ີຈະບອກ ລາຍຊື່ຂອງພັກເທົ່ານັ້ນ ແລະບໍ່ລວມທັງທັງຊື່ຜູ້ສມັກຮັບເລືອກຕັ້ງແຕ່ລະຄົນນັ້ນ ໃນສັບປະດາຜ່ານມານີ້ ທ່ານ al-Sistani ກ່າວວ່າ ທ່ານສນັບສນຸນລະບົບການປ່ອນບັດເລືອກຕັ້ງແບບເປີດເຜີຍ ທ່ີພາໃຫ້ເປັນໄປໄດ້ທ່ີວ່າ ທ່ານອາດຈະຮຽກຮ້ອງໃຫ້ພວກຖືນິກາຍ Shi’ite ຊຶ່ງເປັນປະຊາຊົນສ່ວຍໃຫຍ່ໃນອິຣັກ ພາກັນຮວມຫົວກັນຄັດຄ້ານການເລືອກຕັ້ງ ຖ້າລະບົບການປ່ອນບັດເລືອກຕັ້ງບໍ່ລວມຊື່ຂອງຜູ້ສມັກຮັບເລືອກຕັ້ງນັ້ນ